നെതർലൻറുകാരനായ മാർക്ക് വെമീറിന് തൻറെ ശതാവരിപ്പാടത്തിൽ പണിയെടുക്കാൻ ആളെകിട്ടാതായി . ഈ വിഷമം അദ്ദേഹം ഒരു ദിവസം തൻറെ വീട് സന്നർശനത്തിനെത്തിയ ശാസ്ത്രജ്ഞനായ സഹോദരൻ എഡിനോട് പറഞ്ഞു . എഡ് തൻറെ സഹോദരന് യന്ത്രമനുഷ്യനെ നിർമ്മിക്കാനായി സെറെസ്കോൺ എന്ന പേരിൽ ഒരു സ്റ്റാർട്ടപ്പ് തുടങ്ങി . ഒടുവിൽ യന്ത്രമനുഷ്യൻ വിപണിയിലിറങ്ങി . മാർക്കിൻറെ ശതാവരി തോട്ടത്ത് വിളവ് ഇരട്ടിയായി . എന്നാൽ സെറെസ്കോൺ യന്ത്രമനുഷ്യൻറെ വിപ്ലവം അവിടംകൊണ്ട് അവസാനിച്ചില്ല . സെറെസ്കോൺ അനേകായിരം യന്ത്രമനുഷ്യരെ സൃഷ്ടിച്ച് നെതർലൻറിലെ വലിയ കമ്പനിയായി . ഫ്ളോറെൻസ് എന്ന പുഷ്പ വ്യാപര കമ്പനിയാണ് യന്ത്രമനുഷ്യനെ വ്യവസായികമായി ഏറ്റവും കൂടുതൽ പ്രയോജനപ്പെടുത്തിയത് . ഇന്ന് നെതർലൻറിലെ ഫ്ളോറെൻസിസിൻറെ ഫാക്ടറിയിൽ വിശ്രമമില്ലാടെ പണിയെടുക്കുന്ന നിരവധി സെറെസ്കോണിൻറെ യന്ത്ര മനുഷ്യരെ കാണാം . ഹോളണ്ടിൻറെ ( നെതർലൻറ് ) കാർഷിക - പുഷ്പ വ്യവസായ മേഖല അതോടെ പുഷ്ടിപ്പെട്ടു . തൊഴിലാളികളുടെ അഭാവത്തിൽ കാർഷിക മേഖലയെ മുന്നോട്ട് നയിക്കേണ്ടതുണ്ടെന്ന ലക്ഷ്യബോധമാണ് ഹോളണ്ടിലെ കർഷകരുടെ വിജയഗാഥ . ഇത് കേരളം പോലെയുളള തൊഴിലാളി ക്ഷാമം നേരിടുന്ന പ്രദേശങ്ങൾക്ക് വ്യക്തമായ മാതൃകയാണ് .